Acte necesare pentru înregistrarea 
Contractului Colectiv de Muncă

În conformitate cu prevederile art.3 alin.1 punctul B lit p şi q din Hotărârea Guvernului nr. 1.377/2009, (modificată prin H.G. 662/07.07.2010) atribuţiile privind: înregistrarea contractelor colective de muncă; concilierea şi arbitrajul în cazul conflictelor de interese - au fost preluate de Inspecţia Muncii;

De asemenea în conformitate cu prevederile art. 129 (1) din Legea 62/2011 privind contractul colectiv de munca, negocierea colectivă, la nivel de unitate, este obligatorie, cu excepţia cazului în care unitatea are mai puţin de 21 de salariaţi.;

I. La prezentarea pentru înregistrarea CONTRACTULUI COLECTIV DE MUNCĂ părţile contractante vor prezenta, în mod obligatoriu, documentele menţionate mai jos în atâtea exemplare câte părţi semnatare sunt, plus unul pentru depozitar:
1.Cererea de înregistrare. Aceasta se înregistrează la registratura inspectoratului teritorial de muncă şi va conţine, în mod obligatoriu, următoarele elemente: 
· număr de ieşire din unitate, sediul unităţii, cod fiscal, nr. telefon, nr. fax, obiectul de activitate şi ramura, natura capitalului social (de stat, mixt sau privat ), numărul total de salariaţi beneficiari ai CCM, durata contractului, 

-Menţiunile: 

· data de care se aplică CCM (de la data înregistrării acestuia la Inspectoratul Teritorial de Muncă  sau de la o data ulterioară - conform art.144 alin.1 din Legea nr.62/2011), 
· că s-au respectat toate clauzele din Contractul Colectiv de Munca la nivel superior - grup de unităţi, sector de activitate (art.132 alin.2-3 din Legea nr.52/2011), 
· după caz, menţiunea că la nivelul unităţii nu există sindicat la nivel de societate, 
· după caz, notificarea de încetare a contractului colectiv de muncă (anexa nr. 1) încheiat anterior, în temeiul art.151 lit.c din Legea nr. 62/2011, republicată (acolo unde a fost negociat CCM în anii anteriori şi este cazul). 
2.Contractul colectiv de muncă încheiat la nivel de unitate care trebuie să fie semnat de către partenerii sociali  ştampilat şi semnat pe fiecare pagină. 
3. Procesele verbale de negociere al contractului colectiv de muncă, semnate părţile mandatate (art.143 alin.2 lit e din L.62/2011) – Se vor avea în vedere prevederile art. 130 din L.62/2011;
4. Dovada reprezentativitate salariaţi: ( art. 51, 134-136 din L.62/2011) 
4.1 Daca există sindicat reprezentativ se vor anexa:
•
hotărârea judecătorească definitivă prin care s-a constatat îndeplinirea condiţiilor de reprezentativitate a organizaţiei sindicale din unitate conform  prevederilor art.51 ali.1 lit c din L.62/2011 (care este valabilă 4 ani conform art.221 (2) din Legea nr.62/2011) 
4.2 •
hotărârea judecătorească prin care s-a acordat personalitate juridică sindicatului, cu toate modificările intervenite
4.3 Dacă sindicatul nu este reprezentativ dar este afiliat la o federaţie sau confederaţie, se va prezenta 
· împuternicirea din partea federaţiei (confederaţiei) pentru anul in care se negociază si 
· hotărârea de reprezentativitate a federaţiei (confederaţiei).
· hotărârea judecătorească prin care s-a acordat personalitate juridică sindicatului, cu toate modificările intervenite
· plus actele de la punctul 4.3 
4.4 Dacă nu există sindicat reprezentativ :
· proces verbal de alegere a reprezentanţilor salariaţilor (ales conform prevederilor art. 224-229 din Codul Muncii) şi
• tabelul cu semnăturile salariaţilor care au participat la şedinţa de alegere a reprezentanţilor, conform art.224-229 Codul muncii.
5. Dovada reprezentativitate patron: după caz: copie a legii, statutului sau alte acte prin care este desemnat organul de conducere al unităţii (Certificat Constatator Registrul Comerţului);
6. Dovada convocării părţilor îndreptăţile  să participe la negociere; (art.140 din L.62/2011)
7.Împuternicirile scrise pentru reprezentanţii desemnaţi în vederea negocierii şi semnării contractului colectiv de muncă; {art.130 alin.5 lit.a; art.143 (2) lit.c din L.62/2011}
Acte necesare pentru înregistrarea 
Actului Adiţional la Contractul Colectiv de Muncă

II. Pentru înregistrarea ACTULUI ADIŢIONAL LA CONTRACTULUI COLECTIV DE MUNCĂ, solicitanţii vor depune la Inspectoratul Teritorial de Muncă în trei exemplare :
1.
Cerere  către  Inspectoratul  Teritorial  de  Muncă,   care  va  cuprinde în   mod obligatoriu:
· număr de ieşire din unitate, denumirea societăţii , sediul unităţii, cod fiscal, nr. telefon, nr. fax, obiectul de activitate şi ramura, natura capitalului social (de stat, mixt sau privat ), numărul total de salariaţi
Menţiunea: 

· data de care se aplică actul adiţional (de la data înregistrării acestuia la Inspectoratul Teritorial de Muncă , sau de la o data ulterioară - conform art.144 din Legea nr.62/2011), 
· după caz, motivul pentru care actul adiţional nu a fost semnat de aceleaşi persoane care au semnat şi CCM şi de cine au fost înlocuiţi.
2.
Actul adiţional încheiat între cele două părţi semnatare;
3. Proceselel-verbale de negociere (art.143 alin.2 lit e din L.62/2011) – Se vor avea în vedere prevederile art. 130 din L.62/2011;

4. Dovada modificării reprezentativităţii părţilor semnatare ale CCM , după caz.

